شائینہ نانا چودسامہ

شائینہ نانا چودسامہ ایک ہندوستانی فیشن ڈیزائنر، سیاستدان ، اور سماجی کارکن ہیں۔ ان کی پیدائش 1 دسمبر 1972 کو ہوئی۔وہ اپنے مختصر نام شائینہ این سی کے نام سے زیادہ مشہور ہیں ،ان کا تعلق ممبئی سے ہے ۔وہ ایک سابقہ ​​شیرف کی ایک بیٹی ہیں ۔ شائینہ ہندوستانی فیشن انڈسٹری میں سے ساڑی (ساڑھی) کے مختف طریقوں کی وجہ سے مشہور ہیں یہی وجہ ہئ کہ انھیں 'کوئین آف ڈریپس' کا لقب بھی ملا۔ انھوں نے ساڑھی باندھنے کے 54 طریقے متعارف کروائے۔ ان کا نام گنیز بک آف ورلڈ ریکارڈ میں تیز ترین ساڑی باندھنے کی وجہ سے شامل ہوا۔ وہ 2004 میں سیاست میں داخل ہوئیں اور بھارتیہ جنتا پارٹی (بی جے پی) میں شامل ہوگئیں۔ وہ بی جے پی کی قومی ترجمان ، بی جے پی کی قومی ایگزیکٹو کونسل کی ممبر اور بی جے پی کی مہاراشٹرا یونٹ کے خزانچی کے عہدوں پر فائز ہیں۔ شینا اپنے چیریٹی فیشن شوز اور دو این جی اوز 'آئی لو ممبئی' اور 'جینٹس انٹرنیشنل' کے ذریعے بھی سماجی کاموں میں شامل ہیں۔ ایک خاتون سیاستدان کی حیثیت سے ، وہ اکثر ٹیلی ویژن بحثوں میں بی جے پی کے نوجوان اور خواتین دوست چہرے کی طور پر پیش کی جاتی ہیں۔

ذاتی زندگی 
شائینہ 1 دسمبر 1972 کو بمبئی (موجودہ ممبئی) کے مالابار ہل میں نانا چودامامہ اور منیرا چڈسامہ کے گھر پیدا ہوئیں۔ انہوں نے 1989 میں کوئین میری اسکول ، بمبئی سے حاصل کی  اور 1993 میں سینٹ زاویرس کالج ، بمبئی سے پولیٹیکل سائنس میں بیچلر آف آرٹس کی ڈگری حاصل کی۔  جب وہ کالج میں تھیں تو وہ وکیل بننا چاہتی تھیں ، لیکن وہ فیشن ڈیزائننگ کی طرف زیادہ راغب تھیں یہی وجہ ہے کہ گریجویشن کے بعد ، انھوں نے نے فیشن انسٹی ٹیوٹ آف ٹکنالوجی ، نیویارک سے فیشن ڈیزائننگ میں ایسوسی ایٹ ڈگری حاصل کی۔
شائنا کے والد نانا چودسامہ ، بمبئی کے سابقہ ​​شیرف ہیں۔ ان کے والد سوراشٹر سے تعلق رکھنے والے ہندو راجپوت ہیں ، جبکہ ان کی والدہ داؤدی بوہرہ مسلم خاندان سے ہیں۔ اس کی بہن کی شادی ایک مسلمان مرد سے جبکہ ان کی شادی مارواری جین سے ہوئی ہے۔ مختلف مذہبی گھرانوں اور برادری کا حصہ ہونے کی وجہ سے ، اس کا کنبہ پریوشن ، دیوالی ، عید اور کرسمس جیسے تمام مذہبی تہوار مناتا ہے۔  شینا کی شادی منیش منوت سے ہوئی وہ پہلی بار ان سے اسکول میں اس وقت ملی جب وہ تیرہ سال کی تھی اور چھ سال کے تعلق کے بعد تئیس سال کی عمر میں ان سے شادی کرلی۔ شائینہ کا کہنا ہے کہ وہ اپنے پیشے ، سیاست اور سماجی کاموں میں بھرپور طریقے سے حصہ لینے میں کامیاب ہیں۔ وہ ممبئی میں اپنے کنبے اور دو بچوں ، شانیا اور ایان کے ساتھ رہتی ہیں۔

کیریئر 
شائینہ فیشن ڈیزائن کے ساتھ ساتھ سیاست میں بھی کیریئر بنا رہی ہیں۔ وہ کہتی ہیں کہ فیشن ڈیزائن ان کا پیشہ ہے جبکہ سیاست اس کا جنون ہے۔

حوالہ جات 

اکیسویں صدی کی بھارتی خواتین سیاست دان
اکیسویں صدی کے بھارتی سیاست دان
اکیسویں صدی کے بھارتی ڈیزائنر
بقید حیات شخصیات
بھارتی خواتین سماجی کارکنان
ممبئی کے سیاست دان
مہاراشٹر سے بھارتیہ جنتا پارٹی کے سیاست دان
مہاراشٹر کی خواتین سیاست دان
مہاراشٹر کی خواتین فنکار
سماجی کارکن
مہاراشٹر کے معلمین
بھارتی خواتین فیشن ڈیزائنر
Short description is different from Wikidata
مہاراشٹر کے سماجی کارکن